CELEX: 32022D0753
Language: el
Date: 2022-05-16 00:00:00
Title: Απόφαση (ΚΕΠΠΑ) 2022/753 του Συμβουλίου της 16ης Μαΐου 2022 για την τροποποίηση της απόφασης (ΚΕΠΠΑ) 2019/938 για την υποστήριξη διαδικασίας οικοδόμησης εμπιστοσύνης που οδηγεί στη δημιουργία ζώνης απαλλαγμένης από πυρηνικά όπλα και κάθε άλλου είδους όπλα μαζικής καταστροφής στη Μέση Ανατολή

17.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 138/15
               
            
         ΑΠΟΦΑΣΗ (ΚΕΠΠΑ) 2022/753 ΤΟΥ ΣΥΜΒΟΥΛΙΟΥ
         της 16ης Μαΐου 2022
         για την τροποποίηση της απόφασης (ΚΕΠΠΑ) 2019/938 για την υποστήριξη διαδικασίας οικοδόμησης εμπιστοσύνης που οδηγεί στη δημιουργία ζώνης απαλλαγμένης από πυρηνικά όπλα και κάθε άλλου είδους όπλα μαζικής καταστροφής στη Μέση Ανατολή
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28 παράγραφος 1 και 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 6 Ιουνίου 2019, το Συμβούλιο εξέδωσε την απόφαση (ΚΕΠΠΑ) 2019/938 (1).
                  
               
                     (2)
                  
                  
                     Η απόφαση (ΚΕΠΠΑ) 2019/938 προβλέπει περίοδο εφαρμογής 36 μηνών από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 της εν λόγω απόφασης για τις δραστηριότητες που αναφέρονται στο άρθρο 1 αυτής.
                  
               
                     (3)
                  
                  
                     Ο εταίρος υλοποίησης, το Ερευνητικό Ίδρυμα των Ηνωμένων Εθνών για τον Αφοπλισμό, ζήτησε δωδεκάμηνη παράταση της εν λόγω περιόδου εφαρμογής έως τις 10 Ιουλίου 2023, λαμβάνοντας υπόψη την καθυστέρηση στην υλοποίηση των δραστηριοτήτων του έργου βάσει της απόφασης (ΚΕΠΠΑ) 2019/938 λόγω των επιπτώσεων της πανδημίας COVID-19.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2019/938 έως τις 10 Ιουλίου 2023 δεν έχει καμία επίπτωση όσον αφορά τους οικονομικούς πόρους έως τις 10 Ιουλίου 2023.
                  
               
                     (5)
                  
                  
                     Η απόφαση (ΚΕΠΠΑ) 2019/938 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στην απόφαση (ΚΕΠΠΑ) 2019/938, το άρθρο 5 παράγραφος 2 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 10 Ιουλίου 2023.»
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 16 Μαΐου 2022.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2019/938 της 6ης Ιουνίου 2019 για την υποστήριξη διαδικασίας οικοδόμησης εμπιστοσύνης που οδηγεί στη δημιουργία ζώνης απαλλαγμένης από πυρηνικά όπλα και κάθε άλλου είδους όπλα μαζικής καταστροφής στη Μέση Ανατολή (ΕΕ L 149 της 7.6.2019, σ. 63).